अफ्रीका कोई पंजाहें-क देसें आह्‌ला महाद्वीप ऐ-जन-जातियें दा प्रदेश ते लोक-संस्कृतियें दा भण्डार। डुग्गर आंगर अफ्रीका च बी, लिखत साहित्य मता पराना नेईं। पर, लोक-साहित्य दी परम्परा शैल परानी ऐ, जिन्नीयां बोल्लियां, उन्नियां गै लोक-साहित्य दियां बेलां-बक्खों-बक्खरे लाबें च लोक-कत्थां, लोक-गीत, खोआन ते फलौह्‌नियां। विद्वानें इस भण्डारा बिच्चा किस नमूने किट्ठे कीते न-अंग्रेज़ी ते फ्रांसीसी भाशाएं च अनुवाद दे रूपै च। इ’नेंगी पढ़ियै इक ते अफ्रीकी जनजातियें दे जीवन बारै दिलचस्प जानकारी मिलदी ऐ ते दुए ऐसा ऐहसास होंदा ऐ। जे जनजीवन दिया, सीरां सारे संसारै च किश इक्कै जनेह् जां रलदे-मिलदे रूपें च फुटदियां ते बगदियां न।